Id-Deċiżjoni tal-Kummissjoni 94/434/KE
tat-30 ta' Mejju 1994
li tniżżel regoli dettaljati għall-applikazzjoni tad-Direttiva tal-Kunsill 93/25/KEE fir-rigward ta' l-istħarriġ statistiku fuq il-popolazzjoni u l-produzzjoni tan-nagħaġ u l-mogħoż
(94/434/KE)
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 93/25/KEE ta' l-1 ta' Ġunju 1993 dwar l-istħarriġ statistikali li għandhom jitwettqu fuq il-produzzjoni tan-nagħaġ u tal-mogħoż [1], u b'mod partikolari l-Artikoli 1(4), 2 (2), 3 (2) u (3), 7 (1), 10 (1) u (2) u 13 (3) tagħha,
Billi definizjonijiet preċisi huma meħtieġa sabiex jitwettaq l-istħarriġ kif hemm provdut fid-Direttiva 93/25/KEE; fejn dan ta' l-ewwel jirrikjedi d-definizjoni fl-azjendi agrikoli koperti minn dan l-istħarriġ; billi l-kategoriji individwali li fihom ir-riżultati ta' l-istħarriġ għandhom jinqasmu jridu wkoll ikunu preċisament definiti, u l-klassijiet tad-daqs tal-merħla u r-reġjuni skond liema Stati Membri jħejju r-riżultati ta' l-istħarriġ f'intervalli regolari għandu jkun stabbilit; billi definizjoni waħda ta' pis ta' karkassa hija meħtieġa għat-tħejjija ta' l-istatistika tal-qatla;
Billi, skond id-Direttiva 93/25/KEE, l-Istati Membri jistgħu, fuq talba tagħhom, jiġu awtoriżżati li jużaw sorsi amministrattivi minflok stħarriġ statistiku u t-tqassim preskritt bil-klassijiet tad-daqs tal-merħla għar-riżultati finali għas-snin imqassma biż-żewġ;
Billi applikazzjonijiet saru mill-Istati Membri għat-tipi ta' awtorizzazzjoni msemmija hawn fuq;
Billi d-Deċiżjoni tal-Kummisssjoni 82/95/KEE [2] għandha tiġi sostitwita;
Billi, minħabba li d-Direttiva 93/25/KEE hi applikabbli mill-1 ta' Jannar 1994, huwa xieraq li jiġu applikati d-dispożizzjonijiet ta' din id-Deċiżjoni b'effett mill-istess data;
Billi din id-Deċiżjoni hija skond l-opinjoni tal-Kumitat Permanenti dwar l-Istatistika Agrikoltura,
ADOTTAT DAN IR-REGOLAMENT:
Artikolu 1
1. Għall-għanijiet ta' l-Artikolu 2(2) tad-Direttiva 93/25/KEE, "azjenda agrikola" tfisser kull unità teknika u ekonomika taħt taħt amministrazzjoni waħda li tipproduċi prodotti agrikoli.
2. L-istħarriġ imsemmi fl-Artikolu 1(1) tad-Direttiva 93/25/KEE għandu jkopri:
(a) azjendi agrikoli b'żona agrikola utilizzata ta' 1 ha jew aktar;
(b) azjendiagrikoli b'żona agrikola utilizzata ta' inqas minn 1 ha, jekk il-produzzjoni tagħhom hija sa ċertu limitu maħsuba għall-bejgħ jew jekk l-unità tal-produzzjoni tagħhom teċċedi ċerti għatbiet naturali.
3. L-Istati Membri li jixtiequ japplikaw għatba differenti ta' stħarriġ għandhom, iżda, jintrabtu li jistabbilixxu dik l-għatba b'dak il-mod li l-iżgħar azjendi biss jiġu esklużi, u li flimkien l-azjendi esklużi jagħtu kont għall-1 % jew anqas tal-marġini totali standard gross, skond it-tifsira tad-Deċiżjoni tal-Kummisssjoni 85/377/KEE [3], ta' l-Istati Membri konċernati.
Artikolu 2
Id-definizjonijiet tal-kategoriji tan-nagħaġ u mogħoż msemmija fl-Artikolu 3(1) u l-Artikolu 13(2) tad-Direttiva 93/25/KEE huma mniżżla fl-Anness I.
Artikolu 3
Is-subdiviżjonijiet territorjali msemmija fl-Artikolu 7(1) tad-Direttiva 93/25/KEE huma mniżżla fl-Anness II.
Artikolu 4
It-tqassim kif hemm provdut fl-Artikolu 10 tad-Direttiva 93/25/KEE hu mniżżel fl-Anness III.
Artikolu 5
Il-pis tal-karkassa msemmi fl-Artikolu 13(1) tad-Direttiva 93/25/KEE hu definit fl-Anness IV.
Artikolu 6
1. Skond l-Artikolu 1(3) tad-Direttiva 93/25/KEE, l-Istati Membri elenkati fil-punt (a) ta' l-Anness V huma awtoriżżati li jużaw sorsi amministrattivi minflok l-istħarriġ statistiku.
2. Skond l-artikolu 10(2) tad-Direttiva93/25/KEE, l-Istati Membri elenkati fil-punt (b) ta' l-Anness V huma awtoriżżati li jużaw it-tqassim skond il-klassijiet tad-daqs tal-merħla għar-riżultati finali tas-snin biż-żewġ.
Artikolu 7
Id-Deċiżjoni Nru 82/958/KEE hija revokata.
Artikolu 8
Din id-Deċiżjoni għandha tapplika b'effett mill-1 ta' Jannar 1994.4.
Artikolu 9
Dan id-Deċiżjoni hija indirizzata lill-Istati Membri.
Magħmula fi Brussel, fit-30 ta'Mejju 1994.